MT
C 303/52
Il-Ġurnal Uffiċjali tal-Unjoni Ewropea
8.8.2022
2.
It-tieni motiv ibbażat fuq il-fatt li l-Kummissjoni b’mod żbaljat u billi wettqet żball ta’ liġi daħħlet taħt il-portata tal-preżunzjoni ġenerali ta’ kunfidenzjalità d-data GESTDEM 2021/4203 u GESTDEM 2021/4204.
Ir-rikorrenti ma tarax kif eventwali komunikazzjoni bejn il-Kummissjoni u l-awtorità tal-kompetizzjoni Olandiża għandha tagħmel parti mill-fajl amministrattiv.
Dokumenti li ma jagħmlux parti minn dan il-fajl ma għandhomx sempliċement jiddaħħlu fil-portata ta’ din il-preżunzjoni.
Rikors ippreżentat fit-13 ta’ Ġunju 2022 – Aitana vs EUIPO (Kawża T-355/22) (2022/C 303/67) Lingwa tal-kawża: l-Ispanjol Partijiet Rikorrent: Aitana Actividades de Construcción y Servicios, SL (Alicante, Spanja) (rappreżentant: A.
Martí Martín, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Talbiet Ir-rikorrenti titlob li l-Qorti Ġenerali jogħġobha: — tirrikonoxxi l-applikazzjoni tal-leġiżlazzjoni li tirregola l-kuntratt (id-Digriet-Liġi Rjali 3/2022 (1)). — tirrikonoxxi d-dritt ta’ Aitana Actividades de Construcción y Servicios, SL (iktar ’il quddiem “Aitana ACS, SL) li tirrevedi l-prezzijiet tal-kuntratt, b’applikazzjoni tad-duttrina tar-riskju imprevedibbli (rebus sic stantibus). — tirrikonoxxi d-dritt ta’ Aitana ACS, SL li tirrevedi l-prezzijiet tal-kuntratt, b’applikazzjoni tal-prinċipju ta’ aspettattivi leġittimi.
Motivi u argumenti prinċipali Insostenn tar-rikors tagħha, ir-rikorrenti tinvoka erba’ motivi. 1.
L-ewwel motiv ibbażat fuq l-applikazzjoni supplettiva tal-liġi Spanjola, bħala l-liġi li tirregola l-kuntratt. — F’dan ir-rigward, ir-rikorrenti tallega li l-klawżola I.10-1 tal-kuntratt tiddikjara l-leġiżlazzjoni Spanjola bħala applikabbli b’mod supplettiv.
Id-Digriet-Liġi Rjali 3/2022 tal-1 ta’ Marzu għandu japplika b’mod supplettiv.
Huwa meħtieġ li jiġi rrikonoxxut id-dritt għar-reviżjoni tal-prezzijiet tal-kuntratt, bis-saħħa ta’ dak stabbilit fid-Digriet-Liġi Rjali 3/2022. 2.
It-tieni motiv ibbażat fuq il-fatt li għandhom jiġu aġġornati l-prezzijiet tal-kuntratt, b’applikazzjoni tal-prinċipji u tar-regoli tal-Unjoni Ewropea. — F’dan ir-rigward, ir-rikorrenti tallega li r-riskju imprevedibbli, li jiġġenera spiża eċċessiva għal parti, għandu jagħti lok għan-negozjar mill-ġdid tal-kuntratt.
Is-sitwazzjoni tal-pandemija Sars-Cov-2, u l-kunflitt militari bejn in-nazzjon tal-Ukraina u dak tar-Russja huma, evidentement, riskju imprevedibbli.
Tali sitwazzjonijiet wasslu għal żieda straordinarja fil-prezzijiet tal-materjal, li Aitana ACS, SL ma għandhiex issostni waħedha. 3.
It-tielet motiv ibbażat fuq il-fatt li r-rikonoxximent tad-dritt għar-reviżjoni tal-prezzijiet ma jiksirx il-kuntratt u lanqas il-prinċipji ta’ trasparenza u ta’ kompetizzjoni libera. — F’dan ir-rigward, ir-rikorrenti tallega li l-klawżola li tillimita r-reviżjoni tal-prezzijiet ma tinkludix il-każ ta’ forza maġġuri jew ta’ riskju imprevedibbli.
L-estensjoni tar-responsabbiltà kuntrattwali għall-ipoteżijiet ta’ każ ta’ forza maġġuri teħtieġ aċċettazzjoni espliċita, li ma seħħitx.
L-aġġornament tal-prezz, skont it-termini tal-Artikolu 172 tar-Regolament 2018/1046 (2), ma jiksirx l-prinċipji ta’ trasparenza u ta’ kompetizzjoni libera.